Attila on kehitetty klassisesta Risk-lautapelistä. Pääset alkuun napsauttamalla aloitusnäytöllä Safe Code -painiketta. Joudut tekemään pelin alussa muutamia valintoja. Voit pelata vain World-näyttämöllä, jolla peliin voi osallistua 2-4 pelaajaa. Voit muuttaa lippua napsauttamalla sitä. Valitse pelaaja, jota haluat ohjata. Valitse myös, haluatko sijoittaa etujoukot itse vai annatko tietokoneen tehdä sen puolestasi. Napsauta OK-painiketta. Kun on sinun vuorosi, sijoita vahvistukset maailmankartalle. Näppäile vahvistusten määrä, napsauta OK-painiketta ja lopuksi sitä maata, johon haluat sijoittaa vahvistukset. Kun olet sijoittanut joukkosi maailmankartalle, voit joko hyökätä tai olla hyökkäämättä. Jos haluat hyökätä, sinun on ensin napsautettava sitä maata, josta hyökkäät ja sitten maata, jonka haluat valloittaa. Voit hyökätä ainoastaan joukko-osastosi naapurimaahan. Näppäile, kuinka suurella voimalla osallistut hyökkäykseen. Kun olet vahvistanut valintasi, sota alkaa. Jos selviät taistosta voittajana, voit siirtää joukkosi valloittamaasi maahan. Jokaisella kierroksella saat kortin. Jos olet vienyt sodassa voiton, voit vaihtaa kortin uusiin sotilaisiin. Kun et enää halua hyökätä, voit siirtää joukkoja hallitsemiesi vierekkäisten alueiden välillä. Kun olet lopettanut joukkojesi siirrot, on toisten pelaajien vuoro siirtää joukkoja. 
Saat vahvistuksia sen mukaan, kuinka monta maata sinulla on hallinnassasi. Kokonaisen maanosan hallinnasta saa lisäpisteitä. Australia on hyvä lähtökohta, koska sinne voi hyökätä vain Thaimaasta. Peli päättyy, kun olet joko valloittanut koko maailman tai menettänyt kaikki maasi. 
Attilasta poistutaan valitsemalla Game-valikossa Quit Program.